CELEX: 62005CA0330
Language: lv
Date: 2007-11-15 00:00:00
Title: Lieta C-330/05: Tiesas (pirmā palāta) 2007. gada 15. novembra spriedums ( Hovrätten för Övre Norrland (Zviedrija) lūgums sniegt prejudiciālu nolēmumu kriminālprocesā pret Fredrik Granberg ) (Akcīzes nodoklis — Minerāleļļas — Netipisks pārvadāšanas veids)

12.1.2008   
            
            
               LV
            
            
               Eiropas Savienības Oficiālais Vēstnesis
            
            
               C 8/3
            
         Tiesas (pirmā palāta) 2007. gada 15. novembra spriedums (Hovrätten för Övre Norrland (Zviedrija) lūgums sniegt prejudiciālu nolēmumu kriminālprocesā pret Fredrik Granberg)
   (Lieta C-330/05) (1)
   
   (Akcīzes nodoklis - Minerāleļļas - Netipisks pārvadāšanas veids)
   (2008/C 8/05)
   Tiesvedības valoda — zviedru
   Iesniedzējtiesa
   
      Hovrätten för Övre Norrland [Augšnorlandes Apelācijas tiesa]
   Lietas dalībnieks pamata kriminālprocesā
   Fredriks Granbergs [Fredrik Granberg]
   Priekšmets
   Lūgums sniegt prejudiciālu nolēmumu — Hovrätten för Övre Norrland — Padomes 1992. gada 25. februāra Direktīvas 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību (OV L 76, 1. lpp.) 9. panta 3. punkta interpretācija — Jau citā dalībvalstī apgrozībā laistu minerāleļļu imports, ko veic privātpersonas — Netipisks pārvadāšanas veids
   Rezolutīvā daļa:
   
               1)
            
            
               Padomes 1992. gada 25. februāra Direktīvas 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību, kurā izdarīti grozījumi ar Padomes 1992. gada 14. decembra Direktīvu 92/108/EEK, 9. panta 3. punkts neļauj mazutu, ko privātpersona iegādājusies savām vajadzībām citā dalībvalstī un pati nogādājusi dalībvalstī, kur tas tiek patērēts, principā aplikt ar akcīzes nodokli patēriņa dalībvalstī neatkarīgi no tā, kā privātpersona to pārvadā;
            
         
               2)
            
            
               ja privātpersona 3 000 l mazuta pārvadā trijās tvertnēs, sauktās “neiesaiņotas preces lielas tvertnes”, kas iekrautas nelielā kravas automašīnā, tas ir “netipisks pārvadājuma veids” Direktīvas 92/12, kurā izdarīti grozījumi ar Direktīvu 92/108, 9. panta 3. punkta izpratnē;
            
         
               3)
            
            
               Direktīvas 92/12, kurā izdarīti grozījumi ar Direktīvu 92/108, 7. panta 4. punktā nav aizliegti galamērķa dalībvalsts tiesību akti, kuros uzlikts akcīzes nodoklis, bet šīs direktīvas 9. panta 3. punktā ir atļauts tajos noteikt, ka visas privātpersonas, kas personīgi savām vajadzībām ir iegādājušās mazutu citā dalībvalstī, kur šī prece ir laista apgrozībā, un pašas šo preci nogādā galamērķa dalībvalstī, izmantojot “netipisku pārvadājuma veidu” minētā 9. panta 3. punkta izpratnē, sniegtu nodrošinājumu akcīzes nodokļa samaksas garantijai un to rīcībā būtu pavadzīme, kā arī dokuments, kas apliecina šāda nodrošinājuma sniegšanu.
            
         
      (1)  OV C 271, 29.10.2005.